|  |
| --- |
| ЗАЦВЕРДЖАНА |
| ПастановаМіністэрства адукацыі |
| Рэспублікі Беларусь |
| 18.07.2023 №197 |

Вучэбная праграма па вучэбным прадмеце

«Замежная мова»

(англійская, нямецкая, французская, іспанская, кітайская)

для Х класа ўстаноў адукацыі,

якія рэалізуюць адукацыйныя праграмы агульнай сярэдняй адукацыі з беларускай мовай навучання і выхавання

(базавы і павышаны ўзроўні)

ГЛАВА 1

АГУЛЬНЫЯ ПАЛАЖЭННІ

1. Дадзеная вучэбная праграма па вучэбным прадмеце «Замежная мова» (англійская, нямецкая, французская, іспанская, кітайская) (далей – вучэбная праграма) прызначана для Х–ХІ класаў устаноў адукацыі, якія рэалізуюць адукацыйныя праграмы агульнай сярэдняй адукацыі (базавы і павышаны ўзроўні).

2. Дадзеная вучэбная праграма разлічана на 70 вучэбных гадзін для вывучэння замежнай мовы на базавым узроўні (2 вучэбныя гадзіны на тыдзень) і 140 вучэбных гадзін – на павышаным узроўні (4 вучэбныя гадзіны на тыдзень) у Х класе; 68 вучэбных гадзін для вывучэння замежнай мовы на базавым узроўні (2 вучэбныя гадзіны на тыдзень) і 136 вучэбных гадзін – на павышаным узроўні (4 вучэбныя гадзіны на тыдзень) у XI класе.

3. Генеральная мэта навучання замежнай мове заключаецца ў фарміраванні вучняў як суб’ектаў міжкультурнай камунікацыі праз авалоданне імі іншамоўнай камунікатыўнай кампетэнцыяй і развіццё ў іх якасцей полікультурнай асобы, запатрабаваных сучасным інфармацыйным грамадствам ва ўмовах глабалізацыі. Генеральная мэта прадугледжвае пастаноўку і рэалізацыю адукацыйных, развіццёвых і выхаваўчых мэт у іх адзінстве.

Адукацыйныя мэты: моўнае і маўленчае развіццё асобы вучня шляхам забеспячэння практычнага валодання замежнай мовай як эфектыўным сродкам зносін у адзінстве яе кагнітыўнай, камунікатыўнай і экспрэсіўнай функцый; засваенне і актуалізацыя ведаў аб вывучаемай замежнай мове; авалоданне навыкамі і ўменнямі іншамоўнай маўленчай дзейнасці (успрыманне і разуменне іншамоўнага маўлення на слых, гаварэнне, чытанне, пісьмовае маўленне).

Развіццёвыя мэты: кагнітыўнае, камунікатыўнае, эмацыянальнае развіццё вучняў; авалоданне спосабамі фарміравання і фармулявання думкі на замежнай мове; развіццё лінгвістычнага кампанента гуманітарнага мыслення; узбагачэнне эмацыянальна-пачуццёвай сферы асобы.

Выхаваўчыя мэты: узбагачэнне духоўнага свету вучняў; фарміраванне маральных каштоўнасных арыентацый, грамадзянскасці і патрыятызму; выхаванне павагі да культуры і народа іншай краіны; фарміраванне псіхалагічнай гатоўнасці да міжкультурнай камунікацыі, уменняў ажыццяўляць зносіны ў кантэксце дыялогу культур.

4. Задачы навучання замежнай мове:

развіццё камунікатыўнай культуры вучняў, засваенне імі вуснага і пісьмовага маўлення на ўзроўні, дастатковым для адэкватнай трактоўкі перадаваемай і прымаемай інфармацыі;

кагнітыўнае развіццё вучняў, што праяўляецца ў пераструктураванні асобных фрагментаў індывідуальнага вобраза карціны свету і ўспрыманні свету вывучаемай мовы праз штучна фарміраваны ў свядомасці лінгвадыдактычны канструкт, які дазваляе ўспрымаць пазнавальны свет у адпаведнасці з яго (гэтага свету) уласнымі сацыяльнымі, палітычнымі, культурнымі, моўнымі рэаліямі, а не праз прамы пераклад на гэтую мову схем роднай, нацыянальнай карціны свету;

сацыякультурнае развіццё асобы, арыентаванае на ўспрыманне «іншага» ў яго непадобнасці праз пазнанне каштоўнасцей новай культуры ў дыялогу з роднай; супастаўленне вывучаемай мовы з роднай і культуры гэтай мовы з нацыянальнай; фарміраванне ўменняў прадстаўляць сваю краіну і культуру ва ўмовах іншамоўных міжкультурных зносін;

развіццё каштоўнасных арыентацый вучняў, якое ажыццяўляецца з дапамогай фарміравання гуманістычнай пазіцыі асобы праз стварэнне ўмоў для ўзбагачэння адпаведнага канструктыўнага досведу эмацыянальна-пачуццёвых адносін як найважнейшага фактару станоўчага ўспрымання «іншага», паважлівых адносін да яго, прызнання разнастайнасці культур; з’яўленне ў вучняў імкнення да супрацоўніцтва і ўзаемадзеяння з іншымі народамі;

развіццё матывацыі да вывучэння замежнай мовы праз фарміраванне патрэб лепш і дакладней разумець навакольны свет і быць зразуметым ім; усведамленне важнасці валодання замежнай мовай для сацыялізацыі ў сучасным свеце;

развіццё самаадукацыйнага патэнцыялу вучняў, забеспячэнне іх гатоўнасці да самастойнай работы над мовай, у тым ліку неабходнымі тэхнікамі вучэбна-пазнавальнай дзейнасці, стратэгіямі самааналізу, саманазірання.

5. Канструяванне працэсу навучання патрабуе выкарыстання сучасных адукацыйных тэхналогій (сацыяльных, інфармацыйна-камунікацыйных і іншых тэхналогій). На вучэбных занятках неабходна мадэляваць сітуацыі міжкультурных зносін, актыўна прымяняць метады праблемнага навучання і эўрыстычныя метады, выкарыстоўваць розныя формы работы (парныя, групавыя, індывідуальныя і іншыя формы работы).

Выбар форм і метадаў навучання і выхавання вызначаецца на аснове мэт і задач вывучэння канкрэтнай тэмы, асноўных патрабаванняў да вынікаў вучэбнай дзейнасці вучняў, сфармуляваных у дадзенай вучэбнай праграме.

6. Чаканыя вынікі засваення дадзенай вучэбнай праграмы.

Прадметныя вынікі:

валоданне моўнымі (фанетычнымі, лексічнымі, граматычнымі) нормамі замежнай мовы;

валоданне мовай як сродкам зносін;

сфарміраваныя ўяўленні аб мове як аб сродку зносін, прынятых правілах культуры маўленчых паводзін;

уменне адэкватна выкарыстоўваць маўленчыя сродкі для эфектыўнага вырашэння разнастайных камунікатыўных задач у межах вывучанай тэматыкі;

уменне атрымліваць інфармацыю з прачытанага і пачутага ў залежнасці ад камунікатыўнай задачы і функцыянальнага стылю часткова адаптаванага (аўтэнтычнага) тэксту;

уменне будаваць маўленчыя выказванні ў вуснай і пісьмовай формах з улікам задач і сітуацый зносін;

уменне весці дыялог і ўдзельнічаць у палілогах, у тым ліку ў форме дыскусіі, з захаваннем норм маўленчага этыкету, прынятых у краінах вывучаемай мовы;

уменне ахарактарызаваць літаратурнага персанажа (кінаперсанажа), гістарычную асобу, апісаць падзеі, выказаць факты, выказаць свой пункт погляду і аргументаваць яго, супаставіць сацыякультурны партрэт сваёй краіны і краіны вывучаемай мовы;

уменне пісаць асабістыя і дзелавыя лісты, паведамляць звесткі пра сябе ў форме, прынятай у краіне вывучаемай мовы, пісьмова афармляць вынікі праектна-даследчай работы, апісваць падзеі, факты, з’явы, паведамляць і запытваць інфармацыю;

валоданне навыкамі публічных выступленняў (паведамленне, даклад, прадстаўленне вынікаў праектна-даследчай дзейнасці).

Метапрадметныя вынікі:

гатоўнасць да вучэбна-пазнавальнай дзейнасці;

уменне планаваць свае маўленчыя паводзіны;

авалоданне ўніверсальнымі вучэбнымі дзеяннямі і міжпрадметнымі паняццямі;

уменне аналізаваць і сінтэзаваць, рабіць абагульненні, устанаўліваць аналогіі і прычынна-выніковыя сувязі, класіфікаваць, рабіць вывады;

валоданне прыёмамі і тэхналогіямі пошуку, адбору, апрацоўкі, захавання і перадачы інфармацыі;

уменне самастойна арыентавацца ў розных крыніцах інфармацыі;

уменне правільна і аргументавана выкладаць свае думкі вусна і пісьмова, адстойваць і абгрунтоўваць свой пункт погляду;

уменне свядома выкарыстоўваць маўленчыя сродкі з мэтай зносін;

уменне выкарыстоўваць розныя крыніцы інфармацыі з вучэбна-пазнавальнымі мэтамі, працаваць з тэкставай і графічнай інфармацыяй;

уменне вылучаць галоўнае, рацыянальна і бяспечна выкарыстоўваць інфармацыйна-камунікацыйныя тэхналогіі пры вырашэнні розных задач;

уменне крытычна ацэньваць і інтэрпрэтаваць інфармацыю, якая змяшчаецца ў розных крыніцах;

праяўленне цікавасці да вучэбна-даследчай і праектнай дзейнасці, здольнасці і гатоўнасці да самастойнай творчай дзейнасці.

Асобасныя вынікі вывучэння замежнай мовы:

імкненне да фарміравання маральных каштоўнасных арыентацый і выкарыстання іх у сваёй дзейнасці;

валоданне нацыянальнай самасвядомасцю, пачуццём патрыятызму;

авалоданне замежнай мовай як сродкам пазнання свету;

далучэнне да культуры як сістэмы каштоўнасцей і норм паводзін;

праяўленне ўстойлівай цікавасці да самастойнай дзейнасці, самапазнання, самаразвіцця;

уменне супрацоўнічаць і мець зносіны ў розных сітуацыях і ўмовах маўленчых зносін.

7. У якасці комплексных характарыстык, якія выказваюць змест задач, разглядаюцца кампетэнцыі, паколькі яны задаюць нормы і патрабаванні да валодання замежнай мовай, дазваляючыя прасачыць ступень сукупнай рэалізацыі мэт і задач.

Міжкультурная кампетэнцыя – стратэгічная кампетэнцыя, валоданне якой заклікана забяспечваць асэнсаванне вучнямі іншай лінгвакультуры, пазнанне імі сэнсавых арыенціраў іншага лінгвасоцыуму, уменні бачыць падабенства і адрозненні паміж культурамі і ўлічваць іх у працэсе іншамоўных зносін.

Камунікатыўная кампетэнцыя – валоданне сукупнасцю маўленчых, моўных, сацыякультурных норм вывучаемай мовы, а таксама кампенсаторнымі і вучэбна-пазнавальнымі ўменнямі, якія дазваляюць выпускніку ўстановы агульнай сярэдняй адукацыі вырашаць маўленчыя, адукацыйныя, пазнавальныя і іншыя задачы, што стаяць перад ім. У склад гэтай інтэгратыўнай кампетэнцыі ўваходзяць моўная, маўленчая, сацыякультурная, вучэбна-пазнавальная, кампенсаторная кампетэнцыі, якія разглядаюцца як субкампетэнцыі.

Моўная кампетэнцыя – сукупнасць моўных ведаў аб правілах функцыянавання моўных сродкаў (фанетычных, арфаграфічных, лексічных і граматычных) у маўленні і навыкаў іх выкарыстання з камунікатыўнымі мэтамі.

Маўленчая кампетэнцыя – сукупнасць навыкаў і ўменняў маўленчай дзейнасці (гаварэнне, успрыманне маўлення на слых, чытанне, пісьмовае маўленне), веданне норм маўленчых паводзін; набыццё на гэтай аснове досведу іх выкарыстання для пабудовы лагічнага і звязнага па форме і змесце выказвання, а таксама для разумення сэнсу выказванняў іншых людзей.

Сацыякультурная кампетэнцыя – сукупнасць ведаў аб нацыянальна-культурнай спецыфіцы краін вывучаемай мовы, уменняў будаваць свае маўленчыя і немаўленчыя паводзіны ў адпаведнасці з гэтай спецыфікай, прадстаўляць на гэтай аснове сваю краіну і яе культуру ва ўмовах іншамоўных міжкультурных зносін.

Кампенсаторная кампетэнцыя – сукупнасць уменняў выкарыстоўваць дадатковыя вербальныя сродкі і невербальныя спосабы для вырашэння камунікатыўных задач ва ўмовах дэфіцыту наяўных моўных сродкаў.

Вучэбна-пазнавальная кампетэнцыя – сукупнасць агульных і спецыяльных вучэбных уменняў, неабходных для ажыццяўлення самастойнай дзейнасці па авалоданні замежнай мовай; вопыт іх выкарыстання.

Паслядоўнае і ўзаемазвязанае авалоданне пазначанымі ключавымі кампетэнцыямі забяспечвае фарміраванне ў вучняў адпаведных кампетэнтнасцей.

У сваёй сукупнасці мэты і задачы прадугледжваюць праектаванне і арганізацыю адукацыйнага працэсу на аснове патрабаванняў асобасна арыентаванага, кампетэнтнаснага, камунікатыўнага, кагнітыўнага і сацыякультурнага падыходаў у іх адзінстве. Адсюль у якасці найважнейшых прынцыпаў ажыццяўлення адукацыйнага працэсу вызначаюцца наступныя:

забеспячэнне разумення культуры і ладу жыцця іншага народа і гатоўнасці ўспрымаць «іншага» ў яго непадобнасці, усведамленне вучнямі прыналежнасці да роднай культуры;

адзінства рэалізацыі камунікатыўнай, культурна-прагматычнай і аксіялагічнай функцый вывучаемай мовы;

арыентацыя працэсу навучання на забеспячэнне дыялогу культур на аснове ўсебаковага ўліку ўзаемасувязей: мова – мысленне – культура;

забеспячэнне сацыялізацыі вучняў сродкамі замежнай мовы;

арганізацыя навучання замежнай мове як сродку іншамоўных зносін на аснове мадэлявання сітуацый міжкультурнай камунікацыі.

8. Змест навучання прадстаўлены ў дадзенай вучэбнай праграме праз прадметна-тэматычны змест зносін, патрабаванні да практычнага валодання відамі маўленчай дзейнасці, моўны матэрыял (фанетыка, лексіка, граматыка).

У прадметна-тэматычным змесце зносін абазначаны камунікатыўныя задачы для вывучэння замежнай мовы на базавым і павышаным узроўнях.

Патрабаванні да практычнага валодання відамі маўленчай дзейнасці: працягласць гучання тэксту, колькасць рэплік на кожнага субяседніка ў дыялагічным маўленні, аб’ём выказвання ў маналагічным маўленні, аб’ём тэксту для чытання, аб’ём тэксту для пісьмовага маўлення – задаюць асноўныя параметры для ўсіх відаў маўленчай дзейнасці. Дадзеныя параметры, а таксама аб’ём прадуктыўнага і рэцэптыўнага лексічнага мінімуму абазначаюцца наступным чынам: першая лічба – патрабаванні для базавага ўзроўню, другая – для павышанага ўзроўню. Напрыклад: працягласць гучання тэксту: 2–2,5 мінуты; прадуктыўны мінімум: 200–250 лексічных адзінак; рэцэптыўны мінімум: 180–260 лексічных адзінак; агульны аб’ём прадуктыўнай лексікі: 1710–1990 лексічных адзінак; агульны аб’ём рэцэптыўнай лексікі: 1090–1620 лексічных адзінак.

Граматычны матэрыял, які падлягае вывучэнню, аднолькавы для ўсіх відаў устаноў агульнай сярэдняй адукацыі. Патрабаванні да валодання граматычным матэрыялам адрозніваюцца аб’ёмам яго прадуктыўнага засваення.

Адрозненні ў авалоданні замежнай мовай пры яе вывучэнні (у залежнасці ад колькасці адведзеных гадзін) выяўляюцца ў наступных параметрах:

аб’ём засвоенага прадуктыўнага і рэцэптыўнага лексічнага матэрыялу;

колькасць прадуктыўна засвоенага граматычнага матэрыялу;

ступень складанасці і колькасць вырашаных камунікатыўных задач;

ступень самастойнасці ў інтэрпрэтацыі з’яў міжкультурнай камунікацыі;

ступень падрыхтаванасці ажыццяўляць маўленчыя і немаўленчыя паводзіны адэкватна сацыякультурнай спецыфіцы краін вывучаемай мовы;

узровень гатоўнасці вучняў да самастойнай дзейнасці па авалоданні замежнай мовай.

Больш высокія патрабаванні да валодання моўным і маўленчым матэрыялам пры вывучэнні замежнай мовы на павышаным узроўні забяспечаць больш высокі ўзровень фарміравання ў вучняў моўных навыкаў і маўленчых уменняў, што будзе выражацца ў іх здольнасці больш якасна вырашаць вучэбныя камунікатыўныя задачы.

ГЛАВА 2

ЗМЕСТ ВУЧЭБНАГА ПРАДМЕТА Ў X КЛАСЕ.

АСНОЎНЫЯ ПАТРАБАВАННІ ДА ВЫНІКАЎ ВУЧЭБНАЙ ДЗЕЙНАСЦІ ВУЧНЯЎ

70 (140) гадзін

|  |  |  |
| --- | --- | --- |
| Сфера зносін | Прадметна-тэматычны змест | Камунікатыўныя задачы |
| К канцу навучальнага года вучань павінен умець |
| Сацыяльна-бытавая | Віды жылля | Расказаць пра віды жылля ў Рэспубліцы Беларусь;распытаць пра віды жылля ў краіне вывучаемай мовы;апісаць дом (кватэру) сваёй мары (базавы і павышаны ўзроўні);параўнаць перавагі і недахопы пражывання ў прыватным і шматкватэрным доме;выказаць меркаванні аб перспектывах развіцця жылля ў будучыні (павышаны ўзровень) |
| Вучэбна-працоўная | Адукацыя | Расказаць пра сістэму адукацыі ў Рэспубліцы Беларусь;распытаць пра сістэму адукацыі ў краіне вывучаемай мовы (базавы і павышаны ўзроўні);абмеркаваць актуальныя праблемы сістэмы адукацыі (павышаны ўзровень) |
| Сацыяльна-культурная | Сродкі масавай інфармацыі | Расказаць пра розныя крыніцы інфармацыі (друкаваныя выданні, радыё, тэлебачанне, глабальная камп’ютарная сетка Інтэрнэт) у Рэспубліцы Беларусь;распытаць пра розныя крыніцы інфармацыі (друкаваныя выданні, радыё, тэлебачанне, глабальная камп’ютарная сетка Інтэрнэт) у краіне вывучаемай мовы;абмеркаваць цікавы артыкул (тэлеперадачу)(базавы і павышаны ўзроўні);расказаць пра вядомыя беларускія і іншамоўныя газеты і часопісы;выказаць меркаванне наконт будучыні сродкаў масавай інфармацыі (павышаны ўзровень) |
| Моладзь і грамадства | Расказаць пра маладзёжныя арганізацыі ў Рэспубліцы Беларусь і іх дзейнасць;распытаць пра маладзёжныя арганізацыі ў краіне вывучаемай мовы і іх дзейнасць;расказаць пра асабісты ўдзел у рабоце маладзёжнай арганізацыі (саюза, аб’яднання) (базавы і павышаны ўзроўні);выказаць меркаванне аб праблемах моладзі ў сучасным грамадстве;пераканаць прыняць удзел у патрыятычных акцыях (валанцёрскім руху) (павышаны ўзровень) |
| Мастацтва | Расказаць пра вядомага мастака (скульптара, фатографа) і яго творы;параіць наведаць выставу, музей;абмяняцца ўражаннямі аб выставе, музеі;расказаць пра вядомыя помнікі архітэктуры Рэспублікі Беларусь;распытаць пра вядомыя помнікі архітэктуры краін вывучаемай мовы (базавы і павышаны ўзроўні);расказаць пра віды мастацтва і свае перавагі;абмеркаваць ролю мастацтва ў жыцці чалавека(павышаны ўзровень) |
| Сацыяльна-пазнавальная | Навука і тэхніка | Расказаць пра сучасныя навуковыя дасягненні (адкрыцці);абмеркаваць станоўчыя і адмоўныя бакі навуковага прагрэсу;расказаць пра выдатных вучоных Рэспублікі Беларусь і краін вывучаемай мовы (свету) (базавы і павышаны ўзроўні);абмеркаваць магчымасці супрацоўніцтва Рэспублікі Беларусь з іншымі краінамі ў сферы навукі і тэхнікі;выказаць меркаванне аб прыярытэтных напрамках развіцця навукі і тэхнікі ў XXI стагоддзі (павышаны ўзровень) |
| Знакамітыя людзі Рэспублікі Беларусьі краін вывучаемай мовы | Расказаць пра знакамітых людзей Рэспублікі Беларусь;распытаць пра знакамітых людзей краін вывучаемай мовы;апісаць уклад выдатнай асобы ў развіццё грамадства (культуры) (базавы і павышаны ўзроўні);пракаменціраваць выказванні вядомых людзей;выказаць меркаванне пра ролю асобы ў развіцці грамадства (павышаны ўзровень) |

Патрабаванні да практычнага валодання відамі маўленчай дзейнасці

Успрыманне і разуменне маўлення на слых

Вучні павінны разумець на слых пры непасрэдных зносінах і ў гука- і відэазапісе:

асноўны змест аўдыя- і відэатэкстаў, што пабудаваны на вывучаным матэрыяле і змяшчаюць 3–4 % незнаёмых слоў, значэнне якіх можна зразумець з дапамогай моўнай або кантэкстуальнай здагадкі;

адносна поўна разумець змест тэкстаў, што пабудаваны на вывучаным матэрыяле і змяшчаюць 2−3 % незнаёмых слоў, аб значэнні якіх можна здагадацца.

Віды тэкстаў: апавяданне, біяграфія, інтэрв’ю, аб’ява, размова па тэлефоне, фрагмент радыёпраграмы (відэафільма), навіны, дыялог.

Працягласць гучання тэксту: 2–2,5 мінуты.

Гаварэнне

Дыялагічнае маўленне

Вучні павінны ўмець:

запытваць і паведамляць інфармацыю, якая вызначаецца прадметна-тэматычным зместам зносін;

выказваць сваё меркаванне і даведвацца пра адносіны субяседніка да атрыманай інфармацыі;

даваць эмацыянальную ацэнку атрыманай інфармацыі;

аргументаваць свой пункт погляду ў дыскусіі.

Віды дыялогу: дыялог-распытванне, дыялог – абмен думкамі, інтэрв’ю, дыялог-разважанне.

Колькасць рэплік на кожнага субяседніка: 7–8.

Маналагічнае маўленне

Вучні павінны ўмець:

рабіць падрыхтаваныя і непадрыхтаваныя паведамленні па тэме, праблеме, сітуацыі;

апісваць і параўноўваць прадметы, факты, з’явы;

расказваць аб пачутым, прачытаным і ўбачаным з выкарыстаннем эмацыянальна-ацэначных меркаванняў;

спалучаць апісанне і апавяданне з разважаннем і выражэннем асабістай ацэнкі.

Віды маналагічнага выказвання: апісанне, апавяданне, разважанне, ацэначнае меркаванне, параўнанне.

Аб’ём выказвання: не менш за 12–16 фраз.

Чытанне

Вучні павінны разумець тэксты з рознай паўнатой, дакладнасцю і глыбінёй пранікнення ў іх змест у залежнасці ад віду чытання:

асноўны змест аўтэнтычных (часткова адаптаваных) мастацкіх, навукова-папулярных і публіцыстычных тэкстаў (азнаямленчае чытанне);

поўна і дакладна разумець змест аўтэнтычных (часткова адаптаваных) мастацкіх і навукова-папулярных тэкстаў (вывучальнае чытанне).

Вучні павінны ўмець:

здабываць неабходную (значную) інфармацыю з тэкстаў публіцыстычнага і прагматычнага характару (праглядальнае, пошукавае чытанне);

ацэньваць важнасць і навізну атрыманай інфармацыі і выражаць свае адносіны да яе;

вызначаць галоўную ідэю і задуму аўтара.

Тэксты, прызначаныя для азнаямленчага чытання, могуць уключаць 4–5 % незнаёмых слоў, пра значэнне якіх можна здагадацца. Аб’ём тэксту: прыкладна 3000–4000 друкаваных знакаў з прабеламі.

Тэксты для вывучальнага чытання могуць уключаць 3–4 % незнаёмых слоў, раскрыццё значэння якіх магчыма пры выкарыстанні двухмоўнага слоўніка. Аб’ём тэксту: прыкладна 2500–3500 друкаваных знакаў з прабеламі.

Для навучання праглядальнаму і пошукаваму чытанню выкарыстоўваецца адзін або некалькі тэкстаў.

Віды тэкстаў: апавяданне, верш, навукова-папулярны артыкул, буклет, аб’ява, рэклама, вэб-старонка.

Пісьмовае маўленне

Вучні павінны ўмець прадуцыраваць нескладаныя віды тэкстаў у адпаведнасці з нормамі, прынятымі ў краіне вывучаемай мовы:

пісаць лісты, у тым ліку e-mail;

 складаць план;

рабіць кароткія запісы па прачытаным (праслуханым) тэксце;

пісаць аўтабіяграфію, запаўняць анкету;

перадаваць змест прачытанага (праслуханага) тэксту;

пісаць міні-сачыненне па прапанаванай тэме, праблеме.

Аб’ём тэксту: 100–150 слоў.

Патрабаванні да авалодання моўным матэрыялам

Англійская мова

Фанетыка

Удасканаленне слыхавымаўленчых і рытміка-інтанацыйных навыкаў вучняў на аснове вывучаемага моўнага і маўленчага матэрыялу.

Лексіка

Прадуктыўны мінімум: 200–250 лексічных адзінак.

Рэцэптыўны мінімум: 180–260 лексічных адзінак.

Агульны аб’ём прадуктыўнай лексікі: 1710–1990 лексічных адзінак.

Агульны аб’ём рэцэптыўнай лексікі: 1090–1620 лексічных адзінак.

Словаўтварэнне: складаныя прыметнікі і назоўнікі; суфіксы назоўнікаў -ment, -ist, прыметнікаў -(ic)al, -ive, дзеясловаў -en, -fy; прыстаўкі ir-, im-, il-.

Граматыка

Граматычны матэрыял для прадуктыўнага засваення

Марфалогія

Назоўнік: сістэматызацыя ўтварэння множнага ліку назоўнікаў.

Артыкль: ужыванне артыкля з назвамі газет, часопісаў, маладзёжных арганізацый; ужыванне (адсутнасць) артыкля ва ўстойлівых словазлучэннях.

Дзеяслоў: спосабы выражэння дзеянняў у мінулым: Past Simple – Past Continuous, Past Perfect.

Граматычны матэрыял для рэцэптыўнага засваення

Марфалогія

Дзеяслоў: сцвярджальныя, адмоўныя і пытальныя формы дзеясловаў у Future Continuous, Past Perfect Continuous, Present Continuous Passive.

Інфінітыў: аб’ектны інфінітыўны зварот Complex Object\*.

Герундый: параўнанне ўжывання герундыя і інфінітыва. Ужыванне герундыя пасля дзеясловаў з прыназоўнікамі.

Умоўны лад\*.

Сінтаксіс

Адваротны парадак слоў у сказе з hardly (scarcely … when, no sooner … than).

Простая і ўскосная мова.

Нямецкая мова

Фанетыка

Дзяленне сказаў на сэнсавыя групы. Інтанацыя складаных сказаў.

Лексіка

Прадуктыўны мінімум: 200–250 лексічных адзінак.

Рэцэптыўны мінімум: 180–260 лексічных адзінак.

Агульны аб’ём прадуктыўнай лексікі: 1710–1990 лексічных адзінак. Агульны аб’ём рэцэптыўнай лексікі: 1090–1620 лексічных адзінак.

Граматыка

Граматычны матэрыял для прадуктыўнага засваення

Марфалогія

Назоўнік: скланенне ўласных імёнаў.

Асаблівыя выпадкі ўтварэння множнага ліку (сістэматызацыя): назоўнікі на -um, -ion: das Datum – die Daten, das Zentrum – die Zentren, das Museum – die Museen, das Studium – die Studien; das Stadion – die Stadien; змяненне слова: der Kaufmann – die Kaufleute, der Fachmann – die Fachleute; der Seemann – die Seeleute, der Rat – die Ratschläge, das Unglück – die Unglücksfälle; множны лік для размежавання назоўнікаў, розных па значэнні: der Band (том кніжны) – die Bände, das Band (стужка) – die Bänder; die Bank (лаўка) – die Bänke, die Bank (банк) – die Banken; der Strauß (букет) – die Sträuße, der Strauß (страус) – die Strauße; der Verdienst (заробак) – die Verdienste, das Verdienst (заслуга) – die Verdienste; das Wort (слова як звязнае маўленне) – die Worte, das Wort (слова) – die Wörter.

Артыкль: ужыванне артыкля з геаграфічнымі назвамі.

Дзеяслоў: часавая форма дзеяслова Plusquamperfekt Aktiv для выражэння перадпрошлага часу.

Займеннік: адносныя займеннікі der, die, das, die.

Сінтаксіс

Складаназалежныя сказы: даданыя сказы часу са злучнікамі wenn, als, nachdem. Даданыя азначальныя сказы з адноснымі займеннікамі der, die, das, die ў назоўным і вінавальным склонах.

Граматычны матэрыял для рэцэптыўнага засваення

 Марфалогія

Назоўнік: назоўнікі без формы множнага ліку: субстантываваныя інфінітывы; рэчыўныя невылічальныя, абстрактныя, зборныя назоўнікі; назоўнікі меры і вагі (выключэнне назоўнікі жаночага роду).

Назоўнікі без формы адзіночнага ліку.

Прыметнік: субстантываваныя прыметнікі.

Дзеяслоў: часавыя формы дзеясловаў прошлага часу Perfekt Passiv, Plusquamperfekt Passiv.

Сінтаксіс

Складаназалежныя сказы: даданыя сказы часу са злучнікамі während, bevor; даданыя азначальныя сказы з адноснымі займеннікамі der, die, das, die ў родным і давальным склонах.

Сказы са злучнікам je … desto.

Французская мова

Фанетыка

Удасканаленне слыхавымаўленчых і рытміка-інтанацыйных навыкаў вучняў на аснове вывучаемага моўнага і маўленчага матэрыялу.

Лексіка

Прадуктыўны мінімум: 200–250 лексічных адзінак.

Рэцэптыўны мінімум: 180–260 лексічных адзінак.

Агульны аб’ём прадуктыўнай лексікі: 1710–1990 лексічных адзінак.

Агульны аб’ём рэцэптыўнай лексікі: 1090–1620 лексічных адзінак.

Словаўтварэнне: суфіксы прыметнікаў -ible, -able; адмоўныя прыстаўкі im-, in-, il-, ir-, mé-, dé-; прыстаўка сумеснага дзеяння co-; прыстаўкі назоўнікаў anti-, contre-, auto-, bio-, géo-, hydro-, mono-, poly-,

néo-, philo-, télé-, extra-, archi-, hyper-, super-.

Граматыка

Граматычны матэрыял для прадуктыўнага засваення

Марфалогія

Назоўнік: сістэматызацыя ўжывання назоўнікаў мужчынскага і жаночага роду ў адзіночным і множным ліку.

Прыметнік: сістэматызацыя ўжывання прыметнікаў мужчынскага і жаночага роду ў адзіночным і множным ліку.

Артыкль: сістэматызацыя ўжывання артыкляў (неазначальнага, азначальнага, частковага).

Дзеяслоў: умоўны лад le subjonctif présent у простым сказе, у даданых дапаўняльных і акалічнасных сказах.

Сінтаксіс

Складаназалежныя сказы з даданымі прычыны і мэты.

Дапасаванне часоў (план прошлага).

Граматычны матэрыял для рэцэптыўнага засваення

Марфалогія

Дзеяслоў: неасабовыя формы дзеяслова: l’infinitif présent, l’infinitif passé.

Прыметнік: аддзеяслоўныя прыметнікі l’adjectif verbal\*.

Прыслоўе: прыслоўі часу: aujourd’hui – ce jour-là, hier – la veille, demain – le lendemain\*.

Іспанская мова

Фанетыка

Удасканаленне слыхавымаўленчых і рытміка-інтанацыйных навыкаў вучняў на аснове вывучаемага моўнага і маўленчага матэрыялу.

Лексіка

Прадуктыўны мінімум: 200–250 лексічных адзінак.

Рэцэптыўны мінімум: 180–260 лексічных адзінак.

Агульны аб’ём прадуктыўнай лексікі: 1710–1990 лексічных адзінак.

Агульны аб’ём рэцэптыўнай лексікі: 1090–1620 лексічных адзінак. Словаўтварэнне: суфіксы дзеясловаў -ificar, -ecer; прыстаўка pre-\*.

Граматыка

Граматычны матэрыял для прадуктыўнага засваення

Марфалогія

Дзеяслоў: трывальна-часавыя формы modo indicativo (pretérito perfecto, pretérito indefinido, pretérito imperfecto, pretérito pluscuamperfecto, futuro simple), modo subjuntivo (presente de subjuntivo, imperfecto de subjuntivo), modo potencial (simple), modo imperativo (afirmativo, negativo).

Прыназоўнік: прыназоўнікавае кіраванне дзеясловаў.

Сінтаксіс

Простая і ўскосная мова. Дапасаванне часоў.

Складаназалежныя сказы з даданымі ўмоўнымі сказамі I, II тыпаў.

Граматычны матэрыял для рэцэптыўнага засваення

Марфалогія

Дзеяслоў: асаблівасці і ўжыванне дзеясловаў у futuro compuesto de indicativo, potencial compuesto\*.

Займеннік: прыналежныя займеннікі (поўная форма) у ролі прыметнікаў і назоўнікаў.

Кітайская мова

Успрыманне і разуменне маўлення на слых

Вучні павінны разумець на слых пры непасрэдных зносінах і ў гуказапісе:

асноўны змест аўдыя- і відэатэкстаў, што пабудаваны на вывучаным матэрыяле і змяшчаюць 3–4 % незнаёмых слоў, значэнне якіх можна зразумець з дапамогай моўнай або кантэкстуальнай здагадкі;

адносна поўна разумець змест тэкстаў, што пабудаваны на вывучаным матэрыяле і змяшчаюць 2–3 % незнаёмых слоў, пра значэнне якіх можна здагадацца.

Віды тэкстаў: апавяданне, біяграфія, інтэрв’ю, аб’ява, размова па тэлефоне, фрагмент радыёпраграмы (відэафільма), навіны.

Працягласць гучання тэксту – 2–2,5 мінуты.

Гаварэнне

Дыялагічнае маўленне

Вучні павінны ўмець:

запытваць і паведамляць інфармацыю, якая вызначаецца прадметна-тэматычным зместам зносін;

выказваць сваё меркаванне і даведвацца пра адносіны субяседніка да атрыманай інфармацыі;

даваць эмацыянальную ацэнку атрыманай інфармацыі;

аргументаваць свой пункт погляду ў дыскусіі.

Віды дыялогу: дыялог-распытванне, дыялог – абмен думкамі, інтэрв’ю, дыялог-разважанне.

Колькасць рэплік на кожнага субяседніка: 7–8.

Маналагічнае маўленне

Вучні павінны ўмець:

рабіць падрыхтаваныя і непадрыхтаваныя паведамленні па тэме, праблеме, сітуацыі;

апісваць і параўноўваць прадметы, факты, з’явы;

расказваць аб пачутым, прачытаным і ўбачаным з выкарыстаннем эмацыянальна-ацэначных меркаванняў;

спалучаць апісанне і апавяданне з разважаннем і выказваннем асабістай ацэнкі.

Віды маналагічнага выказвання: апісанне, апавяданне, разважанне, ацэначнае меркаванне, параўнанне.

Аб’ём выказвання: не менш за 12–16 фраз.

Чытанне

Вучні павінны разумець тэксты, напісаныя з дапамогай іерогліфаў, з рознай паўнатой, дакладнасцю і глыбінёй пранікнення ў іх змест у залежнасці ад віду чытання:

асноўны змест аўтэнтычных (часткова адаптаваных) мастацкіх, навукова-папулярных і публіцыстычных тэкстаў (азнаямленчае чытанне);

поўна і дакладна разумець змест аўтэнтычных (часткова адаптаваных) мастацкіх і навукова-папулярных тэкстаў (вывучальнае чытанне).

Вучні павінны ўмець:

здабываць неабходную (значную) інфармацыю з тэкстаў публіцыстычнага і прагматычнага характару (праглядальнае, пошукавае чытанне);

ацэньваць важнасць і навізну атрыманай інфармацыі і выказваць свае адносіны да яе;

вызначаць галоўную ідэю і задуму аўтара.

Тэксты, прызначаныя для азнаямленчага чытання, могуць уключаць 4–5 % незнаёмых слоў, пра значэнне якіх можна здагадацца. Аб’ём тэксту: 0,75 старонкі.

Тэксты для вывучальнага чытання могуць уключаць 3–4 % незнаёмых слоў, раскрыццё значэння якіх магчыма пры выкарыстанні двухмоўнага слоўніка. Аб’ём тэксту: да 0,75 старонкі.

Для навучання праглядальнаму і пошукаваму чытанню выкарыстоўваецца адзін або некалькі тэкстаў.

Віды тэкстаў: апавяданне, верш, навукова-папулярны артыкул, буклет, аб’ява, рэклама, вэб-старонка.

Пісьмовае маўленне

Вучні павінны ўмець прадуцыраваць нескладаныя віды тэкстаў, напісаных з дапамогай іерогліфаў, у адпаведнасці з нормамі, прынятымі ў краіне вывучаемай мовы:

пісаць лісты, у тым ліку e-mail;

складаць план;

рабіць кароткія запісы па прачытаным (праслуханым) тэксце;

пісаць аўтабіяграфію, запаўняць анкету;

перадаваць змест прачытанага (праслуханага) тэкста;

пісаць міні-сачыненне па прапанаванай тэме, праблеме.

Вучні павінны ўмець пісаць іерогліфы (1000 адзінак) і тэксты іерогліфамі (300 адзінак).

Патрабаванні да авалодання моўным матэрыялам

Фанетыка

Інтанацыя складаназлучаных сказаў.

Інтанацыя складаназалежных сказаў.

Удасканаленне слыхавымаўленчых і рытміка-інтанацыйных навыкаў вучняў на аснове вывучаемага моўнага і маўленчага матэрыялу.

Лексіка

Прадуктыўны мінімум: 200–250 лексічных адзінак.

Рэцэптыўны мінімум: 180–260 лексічных адзінак.

Агульны аб’ём прадуктыўнай лексікі: 1710–1990 лексічных адзінак.

Агульны аб’ём рэцэптыўнай лексікі: 1090–1620 лексічных адзінак.

Словаўтварэнне: складаныя прыметнікі і назоўнікі.

Граматыка

Граматычны матэрыял для прадуктыўнага засваення

Марфалогія

Лічэбнік: дробы, працэнты, разрады.

Займеннік: пытальныя займеннікі з неазначальным значэннем; пытальныя займеннікі з агульным значэннем.

Дзеяслоў: сістэматызацыя мадальных дзеясловаў.

Сінтаксіс

Дапаўненні магчымасці 下, 了, 动.

Выніковыя дапаўненні 着, 住.

Складаназлучаныя сказы.

Складаназалежныя сказы.

Сказы, якія выражаюць існаванне або з’яўленне.

Канструкцыі 尽管…但/也…; 即使…也…; 既然…就…; 无论…都/也; 只要…,才…; 多(么)…啊; 连…也/都; 一…就…; …了…就…; 一…才…; 越…越…; 或者…或者…; …得很; 先…接着…; 按…, 由… .

Граматычны матэрыял для рэцэптыўнага засваення

Сінтаксіс

Канструкцыі 哪怕…也; 不管…都/也; 够…了; 也/都…没/不; 就是… 也; 等…就/在/才.

Сказы з састаўным дзеяслоўным выказнікам: …有…要做.